Timothy Kieswetter | Timothy Kieswetter's Blog oor Gesonde Seksualiteit | Page 2
Author Archives: Timothy Kieswetter
About Timothy Kieswetter
Busy with my masters in Sexology
Die rol van die Jester in ‘n seksuele taboe wêreld.
Posted on July 17, 2014 by Timothy Kieswetter
Eers die definisie van ‘n Jester:
“a professional joker or ‘fool’ at a medieval court, typically wearing a cap with bells on it and carrying a mock sceptre.
a person who habitually plays the fool.”
Dit is beide nie maklik of lekker om gereeld ŉ ass van jouself te maak nie. In die begin was die Jester se rol om die koninklikes te vermaak, maar dit het geëindig waar die Jester deur sy skerp humor iets soos satire ontwerp het, waar hy juis hierdie vermaaklike platform gebruik om ŉ baie sterk onderliggende boodskap deur te gee. Baie keer om die amptenare en koninklikes op te wys in hulle dubbelstandaarde.
Vandag het ek weer ŉ paar negatiewe briewe ontvang oor ek wat die fool speel in die baie sensitiewe seksuele verhoudingshof. (Die huwelik soos wat die koninklikes daarop aandring)
My kritiseerders is 100% in die feit dat ek die fool speel met “Die Stripshow”, maar wat hulle in verkeerd is, is hoekom. Ek is nie per ongelukkig foolish of net foolish vir die lekker daarvan nie.
Nee, hierdie Jester het ŉ baie duidelike plan en boodskap.
Die plan is om soveel mense as moontlik te kry om onder die taboe van seksualiteit uit te beweeg en in die gesonde realm van openlike seksuele gesprek en debat deel te neem.
Die boodskap is Gesonde Seks. Dat dit nie vuil, lelik of volger is nie. Dat dit iets is wat jy kan geniet sonder om geestelik skuldig daaroor te voel of om daardeur versoek te word.
Ek mag dalk nie soos die Jesters van ouds ŉ gekleurde hoed met klokkies dra en rondloop terwyl ek ŉ mock sceptre swaai nie, maar my props spreek wel na dieselfde “valsheid” van die status quo. So totdat die status quo oor seksualiteit nie verander nie, gaan ek aanhou om my “klokkies” heen en weer swaai.
So as jy wil kom kyk hoe ek ‘n fool maak van myself om ‘n Gesonde Seks boodskap oor te dra, kom kyk na my volgende vertonings van “Die Stripshow”
2 Augustus in Kaapstad by Hoërskool Durbanville Ouditorium
3 Oktober in Pretoria by Centurion Teater
Alle kaartjies beskikbaar by Computicket.
Hoekom mans cheat
Posted on June 20, 2014 by Timothy Kieswetter
Hoekom mans cheat?
Ek glo nie daaraan om vrees te gebruik as ŉ motivering om gedrag te verander nie. “Bekeer of gaan hel toe”, “Gee seks vir jou man, anderste gaan hy dit op ŉ ander plek kry.”
Die probleem wat ek het met vrees-motivering is omdat dit glad nie enige insig vir die persoon gee tot die situasie nie.
Byvoorbeeld: Die persoon identifiseer hom/haarself as iemand wat eendag hemel toe gaan, maar lewe ŉ helse lewe op aarde?
Of ŉ vrou wat haar man nooit seks weier nie en vir hom selfs twee keer ŉ dag seks gee, maar dit nooit self geniet nie.
Vrees-motivering sal altyd jou gedrag verander, maar nooit jou begrip van die situasie nie.
Die doel van Christenskap is nie om eendag nie in die hel te brand nie, maar eerder om jou naastes lief te hê soos jouself. En so baie Christene lewe net met die ewige hemel of hel vrees dat hulle glad nie in enige liefde wandel nie.
Die doel ook van ŉ gesonde sekslewe in ŉ huwelik is nie waar die vrou nooit haar man weier nie en vir hom soveel seks gee soos wat hy wil hê nie. Nee! Die doel is dat twee verskillende mense seks gebruik om hulle diep liefde en waardering vir mekaar wys.
So in ander woorde, dit is nie goed genoeg om vir jou man elke dag van die week toe te laat om met jou seks te hê nie. Hy wil ook hê jy moet uit jou eie seks met hom wil hê en dit dan boonop geniet!
Dis soos om ŉ geskenk vir iemand te koop, maar dan is hulle nie opgewonde of bly as hulle die geskenk oop maak nie.
In die man se kop, is seks ŉ geskenk wat hy vir sy vrou gee, en as hy nie sien sy geniet dit nie, kan hy netsowel seks hê met ŉ blow-up doll.
So met dit as inleiding… hoekom ek dink mans cheat.
Meer as 90% van die mans wat ek in my praktyk sien wat affairs het, was dit nie die man wat die skelmpie gaan jag het nie. Dit was sy wat hom begeer en verlei het. En in baie gevalle, vêr meer begeer en verlei as wat hy voel sy vrou begeer en verlei hom.
Ja, die man is die jagter. Blah blah blah. (Ek haat stereotipes.)
Maar daardie jagter het ook ŉ emosionele hart, ŉ sagte broos plekkie in sy binneste, wat smag om ook net aanvaar, begeer en gelief te word.
So vra jouself die vraag: Persentasie gewys, hoeveel keer inisieër jou man seks in die huwelik, en hoeveel keer inisieër jy as vrou seks?
As dit nie naby 50/50 is, wil ek jou aanraai om daaraan te werk.
Moenie dat die skelmpie die een wees wat al die inisieër werk doen by jou man nie.
En een laste wenk. Moenie net seks in die normale styl hê nie. Moenie net van nou af meer seks inisieër nie, maar ook wees jy die een om iets nuuts voor te stel.
In my navorsing oor die Afrikaners se lekkerste seksuele belewenisse, het twee dinge duidelik uitgekom.
1) Avontuur en spontaan. (So probeer iets nuuts, en as jy nie baie kreatief is nie, sluit aan by ons Gesonde Seks Mentorskap program waar ek elke week vir jou ŉ nuwe seks idee SMS.)
2) Seks binne ŉ veilige toegewyde verhouding. (So moenie dink die beste seks is daar buite jou huwelik nie, maak net seker daar is genoeg avontuur en spontaniteit van albei in julle huwelik.)
P.S Hou op uitstel met al die seks planne in jou kop, jy mag maar jou sekslewe geniet in jou huwelik, nou gaan en DOEN DIT!
As jy meer belangstel in ons Gesonde Seks advies oor “Hoe om jou huwelik te affair-proof” skryf in vir ons Mentorskap program en loop ons weeklikse e-Kursusse. Kliek hier vir meer inligting.
Gelukkige Vadersdag – Gesonde Seks Styl: “Pappa, ek het ‘n geskenkie vir jou!”
Posted on June 15, 2014 by Timothy Kieswetter
Het jy geweet die man benodig ook genoeg voorspel? Net omdat die man ‘n ereksie het, beteken dit nie hy is reg vir seks nie. Hoe meer voorspel jy vir jou man gee (en jy as man vir jouself toelaat – leer ‘n bietjie geduld jong!) hoe lekkerder en beter sal die orgasme aan die einde wees, en hoe langer sal jy eintlik kan uit hou met jou seks sessies.
Gesonde Seks Movie review – Don Jon
Posted on April 29, 2014 by Timothy Kieswetter
Eroties : 4/5
Ouderdoms beperking: 18 S,N,L
Ons wou al ‘n geruime tyd met ‘n Gesonde Seks Movie review begin, en met watter beter movie as een oor pornografie en masturbasie om mee te begin. Hou net asb in gedagte hierdie is nie ‘n gewone movie review wat na acting, geweld, taal, of enige iets anderste wat ‘n goeie movie laat uitstaan van ‘n swak een nie. Hier gaan ons movies review wat ons voel het ‘n sterk Gesonde Seks boodskap om te vertel.
Kom ek begin om te noem dat hierdie fliek – Don Jon, is rof en onbeskof. As jy ‘n sensitiewe kyker is, moet jy maar eerder hom ‘n mis gee.
Maar as jy bereid is om taal, krasheid, seks en nudity verby te kyk (ek weet nie hoe baie mense wil seks en nudity verby kyk nie) vind jy ‘n baie insiggewende blik op die krag van pornografie en masturbasie op die man.
Die storie gaan oor ‘n jongman wat passie voel oor sy lyf, kar, huis, vrouens (ja daar is baie one-night-stands), sy kerk en sy familie.
Maar maak nie saak hoe baie seks hy saam met mooi vrouens het nie, sy behoefte om porn te gaan kyk is oorheersend en los hom om happy endings vir homself te gee.
Sy girl (aktriese Scarlett Johanson, wie grootliks bydra tot die erotika van die movie) vang hom en dit is die einde van die verhouding. (In berading vind ek BAIE huwelike wat op die rotse kom as gevolg van agter die rekenaar kom.) In my opinie, is pornografie NIE ‘n rede om te skei NIE.
Hierdie fliek verduidelik aan die vrou wat ‘n man van porn kry en wat die groot trekkingskrag is van pornografie. Libido energie kan voorgestel word soos die vloei van water. In die sin dat dit soek altyd die pad van die minste weerstand. As ‘n ou lus is en hy voel hy kan makliker en vinniger by orgasme uitkom as om nou eers sy vrou in die mood te kry, dan raak porn ‘n baie goeie alternatief. (click, click, click, ahhuuuhaaa.)
Hier is twee dinge wat ons hier kan leer.
#1 Pornografie leer vir die man ‘n baie selfsugtige stel van seksualiteit. As jy werklik seks wil geniet SAAM met iemand gaan jy moet kan gee net so veel (eintlik meer) as wat jy ontvang. Met porn, hoef jy niks te gee nie (soms jou kredietkaart), maar dit is net ek, ek, ek, ek. (Wat die hoofkarakter aan die einde van die movie wel begin agterkom.)
#2 Pornografie leer vir die vrou dat haar man nie lief is vir haar nie, dat sy nie goed genoeg is nie, dat die seks wat hy by haar kry is boring, ens, ens. Let op alles is ook, ek, ek, ek, ek. Maar omdat dit haar man was wat die porn kyk, is sy in die reg en daarom is haar EK meer geregverdig as sy ek. Dames moet verstaan dat as hulle mans porn kyk, dit NIE ‘n refleksie is van hulle vermoë om ‘n goeie vrou te wees nie. Dit is jou man se eie issues en worstelings wat hom daaraan gebonde hou. So as jy regtig daar wil wees vir jou man, moenie die porn nou oor JOU maak nie, maar luister en wees daar vir HOM. (In die meeste van die berading wat ek met mans werk oor porn verslawing is daar amper altyd ‘n dieper emosionele rede hoekom porn die meester is in sy lewe. En wanneer die vrou emosioneel reageer en die ‘victim’ kaart speel, help sy nie veel vir haar man om met sy emosionele wortel te deel nie. Inteendeel, dit laai net die skuld en maak die ontvlugting al hoe meer aanloklik.
Pornografie in dit self kan nooit ‘n huwelik vernietig nie. Dit is ons reaksies daarop wat huwelike verwoes. So as jy iets wil verander, verander jou gesindheid en besluit om jou huwelik bo jouself te kies.
Posted in Movie Review	| 3 Replies
Hou aan om julle vuur te poke, blaas en stook…
Posted on March 21, 2014 by Timothy Kieswetter
Om die vonk in jou huwelik aan die gang te hou, maak nie saak hoe lank jy al getroud is nie, is so eenvoudig soos om ‘n kaggelvuur te maak.
In die begin pak jy al die droë hout, stokkies en blits, koerantpapier, en steek aan. Die vlamme is vinnig groot en warm. As jy soos die meeste paartjies die fout maak om terug te sit en die hitte te geniet, gaan jy gou-gou wonder hoekom is die vuur uit. Want alhoewel daar baie groot vlamme was in die begin, was die hout nog nie aan die brand nie. Dit is maar oppervlakkige vuur gewees.
Daar is net een manier om ‘n kaggelvuur aan die brand te kry en te hou. Om die vuur te dokter, om aandag aan die vuur te spandeer, om te poke, blaas en stook…
In ander woorde, jy moet gedurig met die vuur peuter, en liefde aan die vuur wys. As jy dit kan leer hoe om in jou verhouding te doen, dan sal jy selfs op jou oudag nog ‘n vonkel vir mekaar in julle oë hê.
Maar Timothy dis, te moeilik op ons eie. Ek weet nie waar om te begin nie?
Wel, vir daardie rede het ek en Janet ‘n maandelikse Mentorskap program ontwikkel waar ons vir julle ons geheime vertel en ‘n padstap saam met julle via email om elke week ‘n herinnering te gee vir julle om julle vuur te poke, blaas en stook.
As jy deel wil word van ons Mentorskap program, gaan na www.gesondeseks.co.za en kliek op Mentorskap
Jy kan ons ook email by admin@gesondeseks.co.za om meer informasie te bekom oor ons Mentorskap program.
Posted on March 11, 2014 by Timothy Kieswetter
Dit is ŉ algemene aanvaarde spreekwoord “sex sells”, ons almal weet dit, maar wat van Gesonde Seks?
Ek wonder soms of ek meer kaartjies tot my verhoogproduksie “Die Stripshow” sou verkoop as ek regtig met my klere sou strip? (Dit is seker nie die strip van klere wat mense lok nie, maar die lyf agter die klere? So ek sal ŉ bietjie meer moet gaan gym voordat ek dit kan doen.)
In my “Die Stripshow” strip ek nie regtig met my klere nie (wel net so bietjie), grootliks omdat ek nie soos ŉ stripper lyk nie, maar ook omdat ek dink dit is meer gesond om met woorde te strip.
Natuurlik is daar voordele om na ŉ stripshow te gaan kyk, dis lekker, mooi en eroties.
Maar wat verander dit? Hoe verryk dit jou huwelik? Hoe maak dit jou ŉ beter lover? Hoe bemoedig dit jou om in jou seksualiteit te groei?
Gesonde Seks is nie regtig baie oor gepraat of besing nie.
Hoekom is dit dat in al die hygromans, movies en stories is erotika, seksuele plesier en genot te vinde buite die huwelik? Nooit word die seks in ŉ gelukkige getroude huwelik besing nie.
Daar is twee moontlike rede hiervoor, waaraan ek kan dink.
#1 Die seks in ŉ huwelik is nie wonderlik en eroties genoeg om oor te praat, sing of dans nie. Dis boring, afgesaag, eentonig, missionary, min en wyd gesaai. Kyk net na al die grappies oor ŉ huwelik, en na TV wat ŉ huwelik uitbeeld. Almal beeld seks uit as bleeaa.
#2 Of as daar wel huwelike daar buite is wat wel goeie erotiese seks het, is dit beskou as te heilig en rein om daaroor publiek te praat. “Jy mag nie uit die slaapkamer praat nie” jy weet! Want seks in ŉ huwelik is nie soos seks buite die huwelik nie. Dit is meer gesofistikeerd. Dit is rein. Dit is 2 wat 1 word. Dit is intimiteit. Dit is saamwees.
Eroties nee, dit is bietjie te ‘dierlik’, wellustig.
Dit is seker ŉ kombinasie van die twee. Baie huwelike het nie goeie sekslewens nie, want daar is geen goeie rolmodelle van gelukkige lank getroude paartjies wat oor hulle sekslewens spog nie.
Daarom dink ek ons moet weer begin strip met ons woorde, dat ons hierdie taboe van erotiese seks in ŉ huwelik kan breek.
Ek dink ons kan wel die ‘heiligheid’ van seks behou terwyl ons die ‘erotiese’ seks geniet.
Daar is vir ons ŉ baie goeie voorbeeld van “uit die slaapkamer praat” met beide die heiligheid en erotiese sye van seks. ŉ Voorbeeld na wie ons almal kan opkyk en naboots.
Die liefdeslewe van Salomo en sy beminde in die Bybelboek van Hooglied.
P.S het jy al jou kaartjies bespreek vir my openingsvertoning van “Die Stripshow” by die Brooklyn teater in Pretoria vir die 12de April?
Bepreek nou by Computicket of skakel 0861 951 8000
Oppad Kaap toe vir 5 shows in 5 dae. — traveling to Cape Town, Western Cape from O.R. Tambo International Airport facebook.com/693511533/post… 4 days ago
Wat 'n voorreg om op vrouedag vir die dames in Namibië te herinner aan hulle superkragte. #Supervrou… twitter.com/i/web/status/1… 2 weeks ago
So tussen deur al my grappies en agter al my props vind jy soms sulke waarhede: "Baie dankie vir die insig wat jy… twitter.com/i/web/status/1… 1 month ago
5 Junie - SOLD OUT 8 Junie - SOLD OUT 12 Junie - SOLD OUT 21 Junie - SOLD OUT — feeling grateful 2 months ago
Volgende 3 shows UITVERKOOP Mosselbaai vanaand Maandag en Dinsdag George. 3 months ago